પ્રાપ્ત વિગતો મુજબ ગોંડલ તાલુકાના મોવિયા ગામે ગ્રામ પંચાયતમાં બજેટ મંજૂર ન કરાવી શકતા સમગ્ર બોડી ગેરલાયક ઠરવા પામી હતી, જે અનુસંધાને ચૂંટણી યોજાનાર છે ૧૪ વોર્ડમાં ૩૧ ઉમેદવારોએ દાવેદારી કરી છે જ્યારે સરપંચ પદ માટે ત્રણ ઉમેદવારો દ્વારા દાવેદારી કરવામાં આવી છે, જ્યારે અન્ય ગામોમાં સાત વોર્ડમાં વિવિધ ઉમેદવારોએ દાવેદારી કરી છે મેસપર ગામ સરપંચ પદ માટે કોઈપણ ઉમેદવાર દ્વારા દાવેદારી કરવામાં આવેલ નથી માત્ર સભ્યપદ માટે જ દાવેદારી કરવામાં આવી છે મેસપર ગામ ગ્રામ પંચાયતના તમામ સભ્યોએ સજોડે રાજીનામું આપી દીધેલ હતું, જ્યારે અનીડા ગામેં બે વોર્ડને બાદ કરતાં તમામ વોર્ડના સભ્યો એ રાજીનામા આપતા ફ્રી ચૂંટણી આવી ચડી છે, ઉપરોક્ત તમામ ગામોમાં ચુંટણી કામગીરી માટે સેવાસદનના મનીષભાઈ જોશી, એમ આર ચોચા, વીસી ખૂંટ અને એસ આર મણવર દ્વારા કાર્યવાહી હાથ ધરવામાં આવી છે.